**รายงานการประชุมสภาเทศบาลตำบลถ้ำใหญ่**

**สมัยวิสามัญ สมัยที่ 2/2560**

**วันอังคารที่ 21 เดือน มีนาคม พ.ศ. ๒๕60**

**เวลา 10.00 น.**

 **ณ ห้องประชุมโรงพยาบาลส่งเสริมสุขภาพตำบลบ้านไสใหญ่**

**ผู้มาประชุม**

|  |  |  |  |
| --- | --- | --- | --- |
| **ที่** | **ชื่อ - สกุล** | **ตำแหน่ง** | **ลายมือชื่อ** |
| 1. | นายปรีชา | ศรีรินทร์ | ประธานสภาเทศบาล | ปรีชา | ศรีรินทร์ |
| ๒. | นายนิยม | สายน้ำ | รองประธานสภาเทศบาล | นิยม | สายน้ำ |
| ๓. | นายเพลินจิต | อินทร์แก้ว | เลขานุการสภาเทศบาล | เพลินจิต | อินทร์แก้ว |
| ๔. | นายอนันต์ | พรหมปาน | สมาชิกสภาเทศบาล เขต 1 | อนันต์ | พรหมปาน |
| 5. | นายสนั่น | คชนูด | สมาชิกสภาเทศบาล เขต ๑ | สนั่น | คชนูด |
| 6. | นางบุญศรี | อารีย์ | สมาชิกสภาเทศบาล เขต ๑ | บุญศรี | อารีย์ |
| 7. | นางสมศรี | แก้วไกรษร | สมาชิกสภาเทศบาล เขต ๑ | ขาด |  |
| 8. | นายธนกฤษ | ส้มเขียวหวาน | สมาชิกสภาเทศบาล เขต 1 | ธนกฤษ | ส้มเขียวหวาน |
| 9. | นายเกียรติศักดิ์ | ศรีสุวรรณ | สมาชิกสภาเทศบาล เขต ๒ | เกียรติศักดิ์ | ศรีสุวรรณ |
| 10. | นายอนุรักษ์ | ทองเกิด | สมาชิกสภาเทศบาล เขต ๒ | อนุรักษ์ | ทองเกิด |
| ๑1. | นายสมหมาย | แก้วศรีนวล | สมาชิกสภาเทศบาล เขต 2 | สมหมาย | แก้วศรีนวล |
| 12. | นางโชคดี | หนูมี | สมาชิกสภาเทศบาล เขต 2 | โชคดี | หนูมี |

**ผู้เข้าร่วมประชุม**

 ๑. นายอนุวัตร นาคฤทธิ์ นายกเทศมนตรี อนุวัตร นาคฤทธิ์

 2. นายสวงค์ เกิดบัวทอง รองนายกเทศมนตรี สวงค์ เกิดบัวทอง

 3. นายเมธา รอดจันทร์ รองนายกเทศมนตรี เมธา รอดจันทร์

 4. นายกิตติ กลิ่นพงศ์ ที่ปรึกษานายกเทศมนตรี -

 5. นายศราวุธ หมื่นพัน เลขานุการนายกเทศมนตรี -

 6. นายกัญจน์พงศ์ ศรีปรางค์ ปลัดเทศบาล กัญจน์พงศ์ ศรีปรางค์

 7. นายวัชรินทร์ จงจิตร รองปลัดเทศบาล วัชรินทร์ จงจิตร

 8. นางขนิษฐา รังสิมันตุชาติ หัวหน้าสำนักปลัด ขนิษฐา รังสิมันตุชาติ

 9. นางนัยน์ปพร สิริชยานนท์ ผอ.กองคลัง นัยน์ปพร สิริชยานนท์

 10. ว่าที่ ร.ต.จรวย โมสิโก ผอ.กองช่าง จรวย โมสิโก

 11. นายศราวุธ สายสิงห์ ผอ.กองสาธารณสุข ศราวุธ สายสิงห์

 12. นายโชคดี ท้าวสาย ผอ.กองการศึกษา โชคดี ท้าวสาย

 13. นางสาวจินตนา กุศลสุข นักจัดการงานทั่วไป จินตนา กุศลสุข

**เริ่มประชุมเวลา 10.00 น.**

 เมื่อที่ประชุมพร้อม ประธานสภาฯ ได้จุดธูปเทียนบูชาพระรัตนตรัย และได้กล่าวเปิดประชุม แล้วดำเนินการตามระเบียบวาระดังต่อไปนี้

**นายปรีชา ศรีรินทร์** สวัสดีท่านสมาชิกสภาเทศบาลตำบลถ้ำใหญ่ คณะผู้บริหาร และเจ้าหน้าที่

**ประธานสภา** เทศบาลทุกท่าน วันนี้เป็นการประชุมสภาเทศบาลตำบลถ้ำใหญ่ สมัยวิสามัญ สมัยที่ 2 ประจำปี 2560

**ระเบียบวาระที่ 1** **เรื่องประธานแจ้งให้ที่ประชุมทราบ**

**นายปรีชา ศรีรินทร์** สำหรับระเบียบวาระที่ 1 เรื่องประธานแจ้งให้ที่ประชุมทราบ

**ประธานสภาเทศบาล** สำหรับเรื่องที่จะแจ้งให้ทราบในวันนี้ คือ เรื่องคณะทำงานแก้ไขเกี่ยวกับที่ดินทำกิน ตอนนี้คณะกรรมการกำลังดำเนินการในขั้นตอนการออกใบรับรอง เมื่อวันอาทิตย์ที่ผ่านมาคณะทำงานได้ลงพื้นที่หมู่ที่ 5 สำหรับ หมู่ที่ 3 และหมู่ที่ 9 นัดในวันที่ 24 สำหรับหมู่ที่ 6 ขอมอบคณะทำงานท่าน สท.อนุรักษ์ ช่วยกำหนดวันเพื่อคณะทำงานได้ลงไปอธิบายทำความเข้าใจเกี่ยวกับเอกสารรับรอง รับรองแล้วท่านจะได้อะไรบ้าง ซึ่งจะทำความเข้าใจกันในวันนั้น

**ระเบียบวาระที่ ๒ เรื่องรับรองรายงานการประชุมสภาเทศบาลตำบลถ้ำใหญ่ สมัยสามัญ สมัยที่ ๑/2560 เมื่อวันพฤหัสบดีที่ 2 เดือน มีนาคม พ.ศ. 2560**

**นายปรีชา ศรีรินทร์** ทุกท่านคงได้อ่านรายละเอียดรายงานการประชุมสภาเทศบาลตำบลถ้ำใหญ่

**ประธานสภาเทศบาล** สมัยสามัญ สมัยที่ 1/1560 ซึ่งได้ส่งไปพร้อมกับหนังสือเชิญประชุมแล้วนะครับ ไม่ทราบว่ามีสมาชิกท่านใดเห็นว่าจะแก้ไขบันทึกรายงานการประชุมบ้างเชิญครับ ถ้าไม่มีถือว่าสมาชิกทุกท่านให้การรับรองรายงานการประชุมนะครับ

**ระเบียบวาระที่ 3 เรื่องกระทู้ถาม**

**นายปรีชา ศรีรินทร์** ระเบียบวาระที่ 3 เรื่องกระทู้ถาม ซึ่งปรากฏว่าไม่มีสมาชิกท่านใดยื่น

**ประธานสภา**เทศบาล กระทู้ถามในการประชุมครั้งนี้

**ระเบียบวาระที่ 4 เรื่องเพื่อพิจารณา**

**4.1 ญัตติขอความเห็นชอบขออนุมัติร่างสัญญาให้สิทธิ์ที่อยู่อาศัย**

**นายปรีชา ศรีรินทร์** ระเบียบวาระที่ 4 เรื่องเพื่อพิจารณา เชิญนายกเสนอญัตติครับ

**ประธานสภาเทศบาล**

**นายอนุวัตร นาคฤทธิ์** กราบเรียนท่านประธานสภา เพื่อนสมาชิกสภาผู้ทรงเกียรติ และเจ้าหน้าที่

**นายกเทศมนตรี** ทุกท่าน ผมนายอนุวัตร นาคฤทธิ์ นายกเทศมนตรีตำบลถ้ำใหญ่ ในระเบียบวาระที่ 4 เรื่องเพื่อพิจารณา 4.1 ญัตติขอความเห็นชอบขออนุมัติร่างสัญญาให้สิทธิ์ที่อยู่อาศัย

 **หลักการ**

ตามที่นายพงษ์ศักดิ์ ภักดีชน นายประจวบ ภักดีชน นายอมร รอดจันทร์ และนางศศิธร มาศเมฆ ตกลงยินยอมอุทิศที่ดิน น.ส. 3 ก เลขที่ 823 เล่ม 9 ก หน้า 23 ตั้งอยู่ที่ หมู่ที่ 4 ตำบลถ้ำใหญ่ อำเภอทุ่งสง จังหวัดนครศรีธรรมราช โดยแบ่งให้เทศบาลตำบลถ้ำใหญ่ จำนวน 4 ไร่ วัตถุประสงค์เพื่อให้เทศบาลปลูกสร้างโรงเรือนที่อยู่อาศัยให้กับผู้ประสบภัยพิบัติน้ำท่วมชุมชนบ้านน้ำรอบและทายาทผู้อุปการะเลี้ยงดูผู้ประสบภัยสืบต่อไป โดยเทศบาลตำบลถ้ำใหญ่ต้องไม่คิดค่าเช่า และสภาเทศบาลตำบลถ้ำใหญ่ให้ความเห็นชอบรับบริจาคทรัพย์สิน (ที่ดิน) โดยมีเงื่อนไขดังกล่าว ในการประชุมสมัยสามัญ สมัยที่ 1 ประจำปี 2560 เมื่อวันที่ 2 มีนาคม 2560 ปัจจุบันที่ดินผืนดังกล่าว เทศบาลตำบลถ้ำใหญ่ร่วมกับอำเภอทุ่งสง จังหวัดนครศรีธรรมราช และมณฑลทหารบกที่ 43 กำลังดำเนินการก่อสร้างที่อยู่อาศัยถาวรให้กับผู้ประสบภัยบ้านน้ำรอบ

**เหตุผล**

เนื่องจากชาวชุมชนบ้านน้ำรอบ ซึ่งเป็นผู้ที่ได้รับความเดือดร้อนอย่างรุนแรง อันเกิดจากภัยพิบัติ เมื่อวันที่ 4 มกราคม 2560 ทำให้บริเวณนั้นกลายเป็นพื้นที่เสี่ยงภัย ชาวบ้านจำนวน 34 ครัวเรือน มีความจำเป็นต้องหาที่อยู่อาศัยใหม่เพื่อป้องกันอันตรายที่จะเกิดขึ้นกับชีวิตและทรัพย์สินในอนาคต อีกทั้งผู้ประสบภัยดังกล่าวก็ไม่มีที่อยู่อาศัยอื่นและฐานะทางการเงินไม่ดีมากนัก เทศบาลตำบลถ้ำใหญ่ซึ่งเป็นหน่วยงานราชการที่มีความใกล้ชิดกับประชาชนมากที่สุด จึงต้องเข้ามาดูแลให้ความช่วยเหลืออย่างเร่งด่วน ในการจัดหาที่อยู่อาศัยให้กับผู้ประสบภัย ดังนั้น จำเป็นต้องมีการกำหนดหลักเกณฑ์เพื่อให้เกิดความเป็นธรรมแก่ผู้ที่จะเข้ามาอยู่อาศัยสามารถอยู่ได้อย่างถาวรตาวัตถุประสงค์ของผู้บริจาคที่ดินโดยไม่เกิดปัญหาตามมาในภายหลัง นอกจากนี้เทศบาลตำบลถ้ำใหญ่ยังได้วางแนวทางในการบริหารจัดการชุมชนที่จะเกิดขึ้น โดยให้ยึดหลักปรัชญาเศรษฐกิจพอเพียง และวิธีการสหกรณ์ตามที่ภาครัฐให้การสนับสนุน ส่งเสริม และคุ้มครอง เพื่อกำหนดกรอบ กฎ กติกา ในการอยู่ร่วมกันและเพื่อพัฒนาเศรษฐกิจและสังคมไปสู่การกินดี อยู่ดี มีสันติสุขของสมาชิกในชุมชน

จึงขออนุมัติจากสภาฯ แห่งนี้ เพื่อให้ความเห็นชอบร่างสัญญาให้สิทธิที่อยู่อาศัย รายละเอียดปรากฏตามเอกสารประกอบระเบียบวาระการประชุมที่แนบมาด้วยแล้ว

**นายปรีชา ศรีรินทร์** สำหรับระเบียบวาระที่ 4 เรื่องเพื่อพิจารณา 4.1 เรื่องขอความเห็นชอบ

**ประธานสภาเทศบาล** ขออนุมัติร่างสัญญาให้สิทธิ์ที่อยู่อาศัย ท่านนายกก็ได้นำเสนอญัตติเรียบร้อยแล้ว ไม่ทราบว่ามีสมาชิกท่านใดมีข้อสงสัยจะสอบถาม หรือต้องการคำชี้แจงเพิ่มเติมเชิญครับ

**นายธนกฤษ ส้มเขียวหวาน** กราบเรียนท่านประธานสภา ท่านผู้บริหาร เพื่อนสมาชิกสภาผู้ทรงเกียรติ และ

**สมาชิกสภาเทศบาล เขต 1** เจ้าหน้าที่ทุกท่าน ผมนายธนกฤษ ส้มเขียวหวาน สมาชิกสภาเทศบาล เขต 1 ในระเบียบวาระที่ 4 เรื่องเพื่อพิจารณา 4.1 ขอความเห็นชอบขออนุมัติร่างสัญญาให้สิทธิ์ที่อยู่อาศัยที่ประสบภัยพิบัติบ้านน้ำรอบ

1. สัญญาฉบับนี้ผูกมัดกับเทศบาลตำบลถ้ำใหญ่ตลอดไปหรือเปล่าในอนาคต

2. สิทธิอาศัยนี้ให้มีกำหนดเวลาตลอดชีวิตของผู้อาศัย ถ้าผู้อาศัยที่ได้รับมอบบ้านหลังนี้เกิดมีกิจการหรืออาชีพที่มั่นคงย้ายไปอยู่ที่อื่นบ้านหลังที่ที่ว่างนี้มีแนวทางแก้ไขอย่างไร

3. บ้านที่ว่างหลังดังกล่าว ซึ่งในสัญญาระบุว่าผู้ที่เข้าไปอยู่ได้ต้องเป็นผู้ประสบภัยบ้านน้ำรองและทายาทเท่านั้น ผู้อื่นที่ไม่เกี่ยวข้องไม่สามารถเข้าไปอยู่ได้จะแก้ไขอย่างไร

**นายปรีชา ศรีรินทร์** ท่านอื่นเชิญครับ

**ประธานสภาเทศบาล**

**นายเพลินจิต อินทร์แก้ว** กราบเรียนท่านประธานสภา ท่านผู้บริหาร เพื่อนสมาชิกสภาผู้ทรงเกียรติ และ

**เลขานุการสภาเทศบาล** เจ้าหน้าที่ทุกท่าน ผมนายเพลินจิต อินทร์แก้ว สมาชิกสภาเทศบาล เขต 2

 ตามระเบียบวาระที่ 4 เรื่องเพื่อพิจารณา 4.1 ขอความเห็นชอบขออนุมัติร่างสัญญาให้สิทธิ์ที่อยู่อาศัย ซึ่งตรงนี้ผมขอเรียนท่านประธานสภาผ่านไปยังผู้บริหารว่า ในการร่างสัญญาโดยเฉพาะ

1. ข้อที่ 3 เมื่อสิทธิอาศัยสิ้นสุดลงด้วยความตายของผู้อาศัย ให้ทายาทผู้อุปการะเลี้ยงดูผู้อาศัยมีสิทธิอาศัยต่อไปตลอดชีวิตของทายาทนั้นๆ ต่อๆ ไป โดยเจ้าของต้องไปดำเนินการจดทะเบียนสิทธิอาศัยให้แก่ทายาทคนนั้นๆ ทั้งนี้ให้เป็นไปตามความประสงค์ของผู้อุทิศที่ดิน ซึ่งตรงนี้ตามที่ผมเข้าใจเกิดทายาทของผู้ตายไม่ประสงค์ที่จะอยู่อาศัยตรงนี้แล้วเราจะแก้ไขอย่างไร

2. ข้อที่ 7 ผู้อาศัยให้สัญญาและรับรองว่า จะไม่ใช้สถานที่ที่เทศบาลตำบลถ้ำใหญ่ให้อาศัยไปประกอบการค้าใดๆ ไม่ว่าโดยตนเองหรือยอมให้บุคคลอื่นใช้ประกอบการค้า ตามความเข้าใจผมผู้เข้าไปอยู่อาศัยบ้านหลังดังกล่าวเปิดร้านค้าขายของเล็กๆ น้อยๆ ก็ไม่ได้ใช่ไม่ครับ

**นายปรีชา ศรีรินทร์** ผมต้องขอบคุณท่าน สท.ธนกฤษ และท่านเพลินจิต ในการร่างสัญญา

**ประธานสภาเทศบาล** ซึ่งผู้บริหารได้เสนอร่างเข้ามาเพื่อให้สภาได้พิจารณาสิ่งไหนควรข้อไหนควรเพื่อให้สมาชิกสภาได้เพิ่มเติมหรือเติมเต็มแก้ไขเพื่อให้เกิดความสมบูรณ์มากที่สุด มีสมาชิกท่านใดจะเสนอความคิดเห็นเพิ่มเติมเชิญครับ

**นางโชคดี หนูมี** กราบเรียนท่านประธานสภา ท่านผู้บริหาร เพื่อนสมาชิกสภาผู้ทรงเกียรติ และ

**สมาชิกสภาเทศบาล เขต 1** เจ้าหน้าที่ทุกท่าน ดิฉัน นางโชคดี หนูมี สมาชิกสภาเทศบาล เขต 2

 ตามระเบียบวาระที่ 4 เรื่องเพื่อพิจารณา 4.1 ขอความเห็นชอบขออนุมัติร่างสัญญาให้สิทธิ์ที่อยู่อาศัย

ข้อที่ 7 ผู้อาศัยให้สัญญาและรับรองว่า จะไม่ใช้สถานที่ที่เทศบาลตำบลถ้ำใหญ่ให้อาศัยไปประกอบการค้าใดๆ ไม่ว่าโดยตนเองหรือยอมให้บุคคลอื่นใช้ประกอบการค้า ขอถามท่านประธานผ่านไปยังผู้บริหารนะค่ะ ว่าจะไม่ให้ค้าขายของชำเลยใช่หรือไม่ เนื่องจากมีแม่บ้านบางท่านไม่มีรถหรือไม่สามารถขับรถเองได้เพื่อจะออกไปซื้อของด้านนอก เมื่อของเล็กๆ น้อยๆ ในครัวเรือนขาด เช่น น้ำปลา ผงชูรส เป็นต้น ดิฉันอยากจะให้ผู้บริหารพิจารณาตรงจุดนี้ค่ะ

**นายปรีชา ศรีรินทร์** มีท่านอื่นที่จะสอบถามเพิ่มเติมอีกไม่ครับถ้าไม่มีขอเชิญท่านผู้บริหารครับ

**ประธานสภาเทศบาล**

**นายอนุวัตร นาคฤทธิ์** กราบเรียนท่านประธานสภา เพื่อนสมาชิกสภาผู้ทรงเกียรติ และเจ้าหน้าที่

**นายกเทศมนตรี** ทุกท่าน ผมนายอนุวัตร นาคฤทธิ์ นายกเทศมนตรีตำบลถ้ำใหญ่ ในญัตติขอความเห็นชอบขออนุมัติร่างสัญญาให้สิทธิ์ที่อยู่อาศัย ซึ่งผมต้องขอขอบคุณท่านสมาชิกที่ได้ให้คำแนะนำและข้อเสนอแนะ อันดับแรกผมอยากให้ดูที่ คำว่า “เจ้าของ” และ “ผู้อาศัย” ก่อน

“เจ้าของ” คือ เทศบาลตำบลถ้ำใหญ่

“ผู้อาศัย” คือ ผู้เดือดร้อน

 ฉะนั้น ในสัญญาเราจึงพูดถึงเจ้าของกับผู้อาศัย คือ เทศบาลตำบลถ้ำใหญ่ กับพี่น้องผู้ประสบภัยทั้งหมด 34 ครัวเรือน ก่อนอื่นขอตอบคำถามดังนี้ คือ

1. ร่างสัญญาผูกมัดติดต่อกับเทศบาลตลอดหรือไม่ ผมขอตอบว่าผูกมัดติดต่อตลอดครับ

2. สิทธิอาศัยตลอดชีวิตของผู้อาศัยและทายาท หรือผู้อุปการะเลี้ยงดูของผู้อาศัยที่เดือดร้อน

3. ข้อ 3 เป็นการออกด้วยความจริงใจ ซึ่งเป็นหลักประกันให้กับพี่น้องได้ว่าผู้บริหารไม่ว่าจะเป็นท่านใดเข้ามาจะไม่สามารถแก้ไขสัญญานี้ได้

4. ผู้เดือดร้อนหรือทายาทไม่ประสงค์จะอาศัยอยู่ที่นี่แล้วนั้น สิทธิอาศัยก็หมดไป ที่อยู่อาศัยก็ตกเป็นของเทศบาลต่อไป

5. สำหรับร้านขายของชำนั้น สามารถขายได้เนื่องจากไม่ได้จดทะเบียนพาณิชย์ ไม่ถือว่าเป็นสถานประกอบการค้าแต่อย่างใด

**นายปรีชา ศรีรินทร์** ขอบคุณท่านผู้บริหารที่ได้ตอบ ชี้แจงคำถามทุกข้อที่ท่านสมาชิกได้สอบถาม

**ประธานสภาเทศบาล** มีใครจะสอบถามเพิ่มเติมบ้างเชิญครับ

**นายเพลินจิต อินทร์แก้ว** กราบเรียนท่านประธานสภา ท่านผู้บริหาร เพื่อนสมาชิกสภาผู้ทรงเกียรติ และ

**เลขานุการสภาเทศบาล** เจ้าหน้าที่ทุกท่าน ผมนายเพลินจิต อินทร์แก้ว สมาชิกสภาเทศบาล เขต 2

ตามที่ผมได้สอบถาม ร่างข้อที่ 3 ผมยังติดใจอยู่ที่คำว่า “ตกเป็นของเทศบาล” ผมอยากจะให้ระบุไว้ในสัญญาด้วยก็น่าจะดี ว่า ทายาทผู้สืบทอดของผู้อาศัยสิ้นสุดลงไม่ว่าด้วยเหตุใดก็ตามบ้านหลังดังกล่าวก็จะตกเป็นของเทศบาล และเทศบาลสามารถเข้าไปจัดการกับบ้านหลังดังกล่าวได้

**พัก 10 นาที เริ่มประชุมเวลา 11.20 น.**

**นายปรีชา ศรีรินทร์** มีใครจะสอบถามเพิ่มเติมหรือเติมเต็มบ้างไม่เชิญครับ

**ประธานสภาเทศบาล**

**นายวัชรินทร์ จงจิตร** กราบเรียนท่านประธานสภา ท่านผู้บริหาร ท่านสมาชิกสภาผู้ทรงเกียรติ และ

**รองปลัดเทศบาล** เจ้าหน้าที่ทุกท่าน ผมนายวัชรินทร์ จงจิตร รองปลัดเทศบาล จากที่คุยกันเรื่องสิทธิของผู้ประสบภัยที่จะเข้าไปอยู่อาศัยในบ้านที่จัดให้ หากทายาทผู้ประสบภัยไม่มีแล้วจะทำอย่างไรต่อ

**1.** ผู้อุทิศที่ดินดังกล่าวจะเรียกที่ดินกลับคืนไม่

**2.** บ้านที่ไร้ผู้อยู่อาศัยที่ตกเป็นของเทศบาลนี้จะดำเนินการอย่างไรต่อ

**นายปรีชา ศรีรินทร์** มีใครจะสอบถามหรือเติมเต็มร่างสัญญาให้สิทธิอาศัยแต่ละข้ออีกบ้างเชิญ

**ประธานสภาเทศบาล** ครับ

**นายอนุวัตร นาคฤทธิ์** กราบเรียนท่านประธานสภา เพื่อนสมาชิกสภาผู้ทรงเกียรติ และเจ้าหน้าที่

**นายกเทศมนตรี** ทุกท่าน ผมนายอนุวัตร นาคฤทธิ์ นายกเทศมนตรีตำบลถ้ำใหญ่ ในร่างสัญญาให้สิทธิอาศัยนี้สามารถเติมเต็มได้ เพื่อจะได้นำไปแก้ไขเพิ่มเติมให้สมบูรณ์ต่อไปเช่นตามที่ท่านเพลินจิต ได้เสนอมา ขอบคุณครับ

**นายปรีชา ศรีรินทร์** มีใครจะสอบถามหรือเติมเต็มอีกบ้างเชิญครับ ถ้าไม่มีผมขอมติที่ประชุม

**ประธานสภาเทศบาล** นะครับ สมาชิกท่านใดเห็นชอบอนุมัติร่างสัญญาให้สิทธิ์ที่อยู่อาศัยกรุณายกมือครับ

**ที่ประชุม มีมิติเห็นชอบ จำนวน 10 เสียง งดออกเสียง 1 ท่าน**

**4.2 ญัตติขอความเห็นชอบขออนุมัติแก้ไขเปลี่ยนแปลงคำชี้แจงงบประมาณรายจ่ายประจำปีงบประมาณ พ.ศ. 2560 และโอนงบประมาณรายจ่ายประจำปีงบประมาณ พ.ศ. 2560**

**นายปรีชา ศรีรินทร์** เชิญนายกเสนอญัตติครับ

**ประธานสภาเทศบาล**

**นายอนุวัตร นาคฤทธิ์** กราบเรียนท่านประธานสภา เพื่อนสมาชิกสภาผู้ทรงเกียรติ และเจ้าหน้าที่

**นายกเทศมนตรี** ทุกท่าน ผมนายอนุวัตร นาคฤทธิ์ นายกเทศมนตรีในญัตติ 4.2 ผมขออนุญาตให้ นายสวงค์ เกิดบัวทอง รองนายกเทศมนตรี เป็นผู้นำเสนอครับ

**นายปรีชา ศรีรินทร์** อนุญาตครับ

**ประธานสภาเทศบาล**

**นายสวงค์ เกิดบัวทอง** กราบเรียนท่านประธานสภา เพื่อนสมาชิกสภาผู้ทรงเกียรติ และเจ้าหน้าที่

**รองนายกเทศมนตรี** ทุกท่าน ผมนายสวงค์ เกิดบัวทอง รองนายกเทศมนตรี ในระเบียบวาระที่ 4 เรื่องเพื่อพิจารณา 4.2 ญัตติขอความเห็นชอบขออนุมัติแก้ไขเปลี่ยนแปลงคำชี้แจงงบประมาณรายจ่ายประจำปีงบประมาณ พ.ศ. 2560 และโอนงบประมาณรายจ่ายประจำปีงบประมาณ พ.ศ. 2560

**1) ขออนุมัติแก้ไขเปลี่ยนแปลงคำชี้แจงงบประมาณรายจ่ายประจำปีงบประมาณ พ.ศ. 2560**

**หลักการ**

ตามที่เทศบาลตำบลถ้ำใหญ่ได้ประกาศใช้เทศบัญญัติงบประมาณรายจ่ายประจำปีงบประมาณ พ.ศ.2560 ไปแล้วนั้น กองช่าง เทศบาลตำบลถ้ำใหญ่ ขอแก้ไขเปลี่ยนแปลงคำชี้แจงงบประมาณรายจ่าย และขออนุมัติโอนงบประมาณรายจ่ายประจำปีงบประมาณ พ.ศ.2560 ในแผนงานเคหะและชุมชน งานไฟฟ้าถนน งบลงทุน หมวดค่าที่ดินและสิ่งก่อสร้างประเภทค่าก่อสร้างสิ่งสาธารณูปโภค ซึ่งเป็นอำนาจอนุมัติของสภาเทศบาล จึงขอเสนอญัตติขออนุมัติแก้ไขเปลี่ยนแปลงคำชี้แจงงบประมาณรายจ่ายประจำปีงบประมาณ พ.ศ. 2560

**ข้อความเดิม**

โครงการปรับปรุงถนนแอสฟัลท์ติกคอนกรีตถนนสายถ้ำพระหอ – วังไทร หมู่ที่ 6 ตำบลถ้ำใหญ่ อำเภอทุ่งสง จังหวัดนครศรีธรรมราช ผิวจราจรกว้าง 4.00 เมตร หนา 0.05 เมตร ระยะทาง 330 เมตร (รายละเอียดตามแบบแปลนเทศบาลตำบลถ้ำใหญ่) พร้อมติดตั้งป้ายประชาสัมพันธ์โครงการ จำนวน 1 ป้าย ปรากฏตามแผนพัฒนา 3 ปี เพิ่มเติม ฉบับที่ 1 หน้าที่ 3 ลำดับที่ 5 งบประมาณ 642,700.-บาท

**ข้อความใหม่**

โครงการก่อสร้างถนนคอนกรีตเสริมเหล็กถนนถ้ำพระหอ – วังไทร (ช่วงหน้าหอประชุมหมู่บ้าน) หมู่ที่ 6 ตำบลถ้ำใหญ่ อำเภอทุ่งสง จังหวัดนครศรีธรรมราช ผิวจราจรกว้าง 4.00 เมตร ระยะทาง 330 เมตร หนา 0.15 เมตร (รายละเอียดตามแบบแปลนเทศบาลตำบลถ้ำใหญ่) พร้อมติดตั้งป้ายประชาสัมพันธ์โครงการ จำนวน 1 ป้าย งบประมาณ 749,000.- บาท

**เหตุผล**

เพื่อให้เป็นไปตามระเบียบกระทรวงมหาดไทย ว่าด้วยวิธีการงบประมาณขององค์กรปกครองส่วนท้องถิ่น พ.ศ. 2541 แก้ไขเพิ่มเติมถึง (ฉบับที่ 2 ) พ.ศ. 2543 หมวด 4 การโอนและการแก้ไขเปลี่ยนแปลงงบประมาณ ข้อ 27 การโอนเงินงบประมาณรายจ่ายในหมวดค่าครุภัณฑ์ ที่ดินและสิ่งก่อสร้าง ที่ทำให้ลักษณะ ปริมาณ คุณภาพเปลี่ยน หรือโอนไปตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่น และ ข้อ 29 การแก้ไขเปลี่ยนแปลงคำชี้แจงงบประมาณรายจ่ายในหมวด ค่าครุภัณฑ์ ที่ดินและสิ่งก่อสร้าง ที่ทำให้ลักษณะ ปริมาณ คุณภาพเปลี่ยน หรือเปลี่ยนแปลงสถานที่ก่อสร้าง ให้เป็นอำนาจอนุมัติของสภาท้องถิ่น

จึงเห็นควรนำเสนอต่อที่ประชุมสภาเทศบาลตำบลถ้ำใหญ่ เพื่อพิจารณาต่อไป

**นายปรีชา ศรีรินทร์** ตามที่ท่านผู้บริหารได้นำเสนอญัตติขออนุมัติแก้ไขเปลี่ยนแปลงคำชี้แจง

**ประธานสภาเทศบาล** งบประมาณรายจ่ายประจำปีงบประมาณ พ.ศ. 2560โครงการปรับปรุงถนนแอสฟัลท์ติกคอนกรีตถนนสายถ้ำพระหอ – วังไทร หมู่ที่ 6 ตามรายละเอียดแบบแปลนที่เทศบาลตำบลถ้ำใหญ่กำหนดเป็นโครงการก่อสร้างถนนคอนกรีตเสริมเหล็กถนนถ้ำพระหอ – วังไทร (ช่วงหน้าหอประชุมหมู่บ้าน) หมู่ที่ 6 ตามรายละเอียดแบบแปลนที่เทศบาลตำบลถ้ำใหญ่กำหนด สมาชิกท่านใดมีข้อสงสัยจะสอบถามบ้างเชิญครับ

**นายนิยม สายน้ำ** กราบเรียนท่านประธานสภา เพื่อนสมาชิกสภาผู้ทรงเกียรติ และเจ้าหน้าที่

**รองประธานสภาเทศบาล**  ทุกท่าน ผมนายนิยม สายน้ำ ขอพูดในนามสมาชิกสภา เขต 2 เกี่ยวกับการขออนุมัติแก้ไขเปลี่ยนแปลงคำชี้แจงงบประมาณรายจ่ายประจำปีงบประมาณ พ.ศ. 2560โครงการดังกล่าวนั้น ผมเห็นด้วยเนื่องจากสถานที่ที่จะดำเนินการก่อสร้างถนนนั้นเป็นที่รับน้ำ

**นายปรีชา ศรีรินทร์** มีสมาชิกท่านใดจะสอบถามเพิ่มเติมไม่ครับ ถ้าไม่มีผมขอมติที่ประชุมนะ

**ประธานสภาเทศบาล** ครับ สมาชิกท่านใดเห็นชอบอนุมัติให้แก้ไขเปลี่ยนแปลงคำชี้แจงงบประมาณรายจ่ายประจำปีงบประมาณ พ.ศ. 2560 โครงการปรับปรุงถนนแอสฟัลท์ติกคอนกรีตถนนสายถ้ำพระหอ – วังไทร หมู่ที่ 6 ตำบลถ้ำใหญ่ อำเภอทุ่งสง จังหวัดนครศรีธรรมราช ผิวจราจรกว้าง 4.00 เมตร หนา 0.05 เมตร ระยะทาง 330 เมตร (รายละเอียดตามแบบแปลนเทศบาลตำบลถ้ำใหญ่) พร้อมติดตั้งป้ายประชาสัมพันธ์โครงการ จำนวน 1 ป้าย ปรากฏตามแผนพัฒนา 3 ปี เพิ่มเติม ฉบับที่ 1 หน้าที่ 3 ลำดับที่ 5 งบประมาณ 642,700.-บาท **เป็น** โครงการก่อสร้างถนนคอนกรีตเสริมเหล็กถนนถ้ำพระหอ – วังไทร (ช่วงหน้าหอประชุมหมู่บ้าน) หมู่ที่ 6 ตำบลถ้ำใหญ่ อำเภอทุ่งสง จังหวัดนครศรีธรรมราช ผิวจราจรกว้าง 4.00 เมตร ระยะทาง 330 เมตร หนา 0.15 เมตร (รายละเอียดตามแบบแปลนเทศบาลตำบลถ้ำใหญ่) พร้อมติดตั้งป้ายประชาสัมพันธ์โครงการ จำนวน 1 ป้าย งบประมาณ 749,000.- บาท กรุณายกมือครับ

**มติที่ประชุม มีมติเห็นชอบจำนวน 10 เสียง งดออกเสียง 1 ท่าน**

**พัก 1 ชั่วโมง เริ่มประชุมเวลา 13.00 น.**

**นายนิยม สายน้ำ รองประธานสภา ทำหน้าที่ ประธานสภา**

**(นายปรีชา ศรีรินทร์ ประธานสภา ลา)**

**2)** **ขออนุมัติโอนงบประมาณรายจ่ายประจำปีงบประมาณ พ.ศ. 2560**

**นายนิยม สายน้ำ** เชิญผู้บริหารเสนอญัตติครับ

**ประธานสภาเทศบาล**

**นายสวงค์ เกิดบัวทอง** กราบเรียนท่านประธานสภา เพื่อนสมาชิกสภาผู้ทรงเกียรติ และเจ้าหน้าที่

**รองนายกเทศมนตรี** ทุกท่าน ผมนายสวงค์ เกิดบัวทอง รองนายกเทศมนตรี ขอนำเสนอ ขออนุมัติโอนงบประมาณรายจ่ายประจำปีงบประมาณ พ.ศ. 2560

**หลักการ**

ตามที่เทศบาลตำบลถ้ำใหญ่ได้ประกาศใช้เทศบัญญัติงบประมาณรายจ่ายประจำปีงบประมาณ พ.ศ.2560 ไปแล้วนั้น กองช่าง เทศบาลตำบลถ้ำใหญ่ ขอแก้ไขเปลี่ยนแปลงคำชี้แจงงบประมาณรายจ่าย และขออนุมัติโอนงบประมาณรายจ่ายประจำปีงบประมาณ พ.ศ.2560 ในแผนงานเคหะและชุมชน งานไฟฟ้าถนน งบลงทุน หมวดค่าที่ดินและสิ่งก่อสร้างประเภทค่าก่อสร้างสิ่งสาธารณูปโภค ซึ่งเป็นอำนาจอนุมัติของสภาเทศบาล จึงขอเสนอญัตติขออนุมัติโอนงบประมาณรายจ่ายประจำปีงบประมาณ พ.ศ.2560 ดังนี้

**โอนเพิ่ม**

**กองช่าง**

**แผนงาน** เคหะและชุมชน

**งาน** ไฟฟ้าถนน

**หมวด** ค่าที่ดินและสิ่งก่อสร้าง

**ประเภท** ค่าก่อสร้างสิ่งสาธารณูปโภค หน้า 37/43 รายการโครงการก่อสร้างถนนคอนกรีตเสริมเหล็กถนน ถ้ำพระหอ – วังไทร (ช่วงหน้าหอประชุมหมู่บ้าน) หมู่ที่ 6 ตำบลถ้ำใหญ่ อำเภอทุ่งสง จังหวัดนครศรีธรรมราช

**งบประมาณคงเหลือก่อนโอน** 642,700.-บาท

**โอนเพิ่มครั้งนี้** 106,300.-บาท

**คงเหลืองบประมาณหลังโอน** 749,000.-บาท

**โอนลด**

กองช่าง

**แผนงาน** เคหะและชุมชน

**งาน** บริหารทั่วไปเกี่ยวกับเคหะและชุมชน

**งบลงทุน**

**หมวด** ค่าครุภัณฑ์

**ประเภท** ค่าบำรุงรักษาและปรับปรุงครุภัณฑ์ หน้า 37/43 ตั้งไว้เพื่อจ่ายเป็นค่าบำรุงรักษาและปรับปรุงครุภัณฑ์เพื่อให้สามารถใช้งานได้ตามปกติ

**งบประมาณตั้งไว้** 800,000.-บาท

**งบประมาณคงเหลือก่อนโอน** 693,700.82บาท

**โอนลดครั้งนี้**  106,300.-บาท

**คงเหลืองบประมาณหลังโอน** 588,549.82-บาท

**เหตุผล**

เพื่อให้เป็นไปตามระเบียบกระทรวงมหาดไทย ว่าด้วยวิธีการงบประมาณขององค์กรปกครองส่วนท้องถิ่น พ.ศ. 2541 แก้ไขเพิ่มเติมถึง (ฉบับที่ 2 ) พ.ศ. 2543 หมวด 4 การโอนและการแก้ไขเปลี่ยนแปลงงบประมาณ ข้อ 27 การโอนเงินงบประมาณรายจ่ายในหมวดค่าครุภัณฑ์ ที่ดินและสิ่งก่อสร้าง ที่ทำให้ลักษณะ ปริมาณ คุณภาพเปลี่ยน หรือโอนไปตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่น และ ข้อ 29 การแก้ไขเปลี่ยนแปลงคำชี้แจงงบประมาณรายจ่ายในหมวด ค่าครุภัณฑ์ ที่ดินและสิ่งก่อสร้าง ที่ทำให้ลักษณะ ปริมาณ คุณภาพเปลี่ยน หรือเปลี่ยนแปลงสถานที่ก่อสร้าง ให้เป็นอำนาจอนุมัติของสภาท้องถิ่น

จึงเห็นควรนำเสนอต่อที่ประชุมสภาเทศบาลตำบลถ้ำใหญ่ เพื่อพิจารณาต่อไป

**นายนิยม สายน้ำ** มีสมาชิกท่านใดจะสอบถามเพิ่มเติมไม่ครับ ถ้าไม่มีผมขอมติที่ประชุมนะ

**ประธานสภาเทศบาล** ครับ สมาชิกท่านใดเห็นชอบขออนุมัติโอนงบประมาณรายจ่ายประจำปีงบประมาณ พ.ศ. 2560 รายการโอนเพิ่ม โครงการก่อสร้างถนนคอนกรีตเสริมเหล็กถนน ถ้ำพระหอ – วังไทร (ช่วงหน้าหอประชุมหมู่บ้าน) หมู่ที่ 6 ตำบลถ้ำใหญ่ อำเภอทุ่งสง จังหวัดนครศรีธรรมราช งบประมาณก่อนโอน 642,700.-บาท โอนเพิ่มครั้งนี้ 106,300.-บาท งบประมาณคงเหลือหลังโอน 749,000.-บาท โอนลดจาก แผนงานเคหะและชุมชน ประเภทค่าบำรุงรักษาและปรับปรุงครุภัณฑ์ งบประมาณตั้งไว้ 800,000.-บาท โอนลดครั้งนี้ 106,300.-บาท งบประมาณคงเหลือหลังโอน 588,549.82บาท กรุณายกมือครับ

**มติที่ประชุม มีมติเห็นชอบจำนวน 9 เสียง งดออกเสียง 1 ท่าน**

**4.3 ญัตติขอความเห็นชอบขออนุมัติโอนงบประมาณรายจ่ายประจำปีงบประมาณ พ.ศ. 2560 (ตั้งจ่ายรายการใหม่)**

**นายนิยม สายน้ำ** ระเบียบวาระที่ 4 เรื่องเพื่อพิจารณา เชิญนายกเสนอญัตติครับ

**ประธานสภาเทศบาล**

**นายอนุวัตร นาคฤทธิ์** กราบเรียนท่านประธานสภา เพื่อนสมาชิกสภาผู้ทรงเกียรติ และเจ้าหน้าที่

**นายกเทศมนตรี** ทุกท่าน ผมนายอนุวัตร นาคฤทธิ์ นายกเทศมนตรีตำบลถ้ำใหญ่ ในระเบียบวาระที่ 4 เรื่องเพื่อพิจารณา 4.3 ญัตติขอความเห็นชอบขออนุมัติโอนงบประมาณรายจ่ายประจำปีงบประมาณ พ.ศ. 2560 (ตั้งจ่ายรายการใหม่)

**หลักการ**

ตามที่เทศบาลตำบลถ้ำใหญ่ได้ประกาศใช้เทศบัญญัติงบประมาณรายจ่ายประจำปีงบประมาณ พ.ศ. 2560 ไปแล้วนั้น เทศบาลตำบลถ้ำใหญ่ ขอโอนเงินงบประมาณรายจ่าย ประจำปีงบประมาณ พ.ศ. 2560 เพื่อตั้งจ่ายเป็นรายการใหม่ ในหมวดค่าที่ดินและสิ่งก่อสร้าง ซึ่งเป็นอำนาจอนุมัติของสภาเทศบาล จึงขอเสนอญัตติขออนุมัติโอนเงินงบประมาณรายจ่ายประจำปีงบประมาณ พ.ศ. 2560 ตั้งจ่ายเป็นรายการใหม่ จำนวน 1 รายการ ดังนี้

**โอนเพิ่ม (ตั้งจ่ายรายการใหม่)**

**กองช่าง**

**แผนงาน** เคหะและชุมชน

**งาน** ไฟฟ้าและถนน

**งบลงทุน**

**หมวด** ค่าที่ดินและสิ่งก่อสร้าง

**ประเภท** ค่าก่อสร้างสิ่งสาธารณูปโภค โครงการก่อสร้างถนนคอนกรีตเสริมเหล็กสายโรงสี – ถนนตก หมู่ที่ 4 ตำบลถ้ำใหญ่ ผิวจราจรกว้าง 4.50 เมตร หนา 0.15 เมตร ระยะทาง 1,084 เมตร หรือมีพื้นที่ผิวจราจรไม่น้อยกว่า 4,878 ตารางเมตร (รายละเอียดตามแบบแปลนเทศบาลตำบล ถ้ำใหญ่) พร้อมติดตั้งป้ายประชาสัมพันธ์โครงการ จำนวน 1 ป้าย (ตั้งจ่ายรายการใหม่**)**

**โอนเพิ่ม** 2,732,000.-บาท

**คงเหลืองบประมาณหลังโอน** 2,732,000.-บาท

**โอนลด**

**1) สำนักงานปลัด**

**แผนงาน** สร้างความเข้มแข็งของชุมชน

**งาน** ส่งเสริมและสนับสนุนความเข้มแข็งของชุมชน

**งบลงทุน**

**หมวด** ค่าที่ดินและสิ่งก่อสร้าง

**ประเภท** ค่าซื้อหรือแลกเปลี่ยนที่ดิน (รายการค่าจัดซื้อที่ดินเพื่อสร้างตลาดชุมชนและสหกรณ์บริการ)

**งบประมาณตั้งไว้ 2,500,000.- บาท**

**งบประมาณคงเหลือก่อนโอน 2,500,000.-บาท**

**โอนลดครั้งนี้**  **2,500,000.-** บาท

**คงเหลืองบประมาณหลังโอน**  **-** บาท

**2) แผนงาน** งบกลาง

**งาน** งบกลาง

**งบกลาง**

**หมวด** งบกลาง

**ประเภท** สำรองจ่าย (ตั้งไว้เป็นยอดประมารการไว้เพื่อการสำรองจ่ายกรณีเกิดเหตุฉุกเฉินที่มีสาธารณภัยเกิดขึ้น หรือบรรเทาความเดือดร้อนของประชาชนเป็นส่วนรวมเท่านั้น)

**งบประมาณตั้งไว้ 203,600.- บาท**

**งบประมาณคงเหลือก่อนโอน 1,515,626.-บาท**

**โอนลดครั้งนี้**  **232,000.-** บาท

**คงเหลืองบประมาณหลังโอน** **1,283,626.-** บาท

**เหตุผล**

ตามระเบียบกระทรวงมหาดไทย ว่าด้วยระเบียบการงบประมาณขององค์กรปกครองส่วนท้องถิ่น พ.ศ. 2541 แก้ไขเพิ่มเติมถึง (ฉบับที่ 2) พ.ศ. 2543 หมวด 4 การโอนและแก้ไขเปลี่ยนแปลงงบประมาณ ข้อ 27 การโอนเงินงบประมาณรายจ่ายในหมวดค่าครุภัณฑ์ ทีดินและสิ่งก่อสร้าง ที่ทำให้ลักษณะ ปริมาณ คุณภาพเปลี่ยน หรือโอนไปตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่น

จึงเห็นควรนำเสนอต่อที่ประชุมสภาเทศบาลตำบลถ้ำใหญ่ เพื่อพิจารณาต่อไป

**นายนิยม สายน้ำ** มีสมาชิกท่านใดจะสอบถามเพิ่มเติมไม่ครับ ถ้าไม่มีผมขอมติที่ประชุม

**ประธานสภาเทศบาล** นะครับ สมาชิกท่านใดเห็นชอบอนุมัติโอนงบประมาณรายจ่ายประจำปีงบประมาณ พ.ศ. 2560 รายการโอนเพิ่ม ตั้งจ่ายรายการใหม่ ในหมวดค่าที่ดินและสิ่งก่อสร้างใหม่ ประเภทค่าก่อสร้างสิ่งสาธารณูปโภค โครงการก่อสร้างถนนคอนกรีตเสริมเหล็กสายโรงสี – ถนนตก หมู่ที่ 4 ตำบลถ้ำใหญ่ จำนวน 2,732,000.-บาท ซึ่งโอนลดมา (1) จากสำนักปลัด แผนงานสร้างความเข้มแข็งของชุมชน งานส่งเสริมและสนับสนุนความเข้มแข็งของชุมชน ประเภทค่าซื้อหรือแลกเปลี่ยนที่ดิน รายการค่าจัดซื้อที่ดินเพื่อสร้างตลาดชุมชนและสหกรณ์บริการ งบประมาณตั้งไว้ **2,500,000.-บาท** งบประมาณคงเหลือก่อนโอน **2,500,000.- บาท** โอนลดครั้งนี้ **2,500,000.- บาท**  งบประมาณคงเหลือหลังโอน  **- บาท** นั้น (2) แผนงานงบกลาง หมวดงบกลาง ประเภทสำรองจ่าย ตั้งไว้เป็นยอดประมาณการไว้เพื่อการสำรองจ่ายกรณีเกิดเหตุฉุกเฉินที่มีสาธารณภัยเกิดขึ้น หรือบรรเทาความเดือดร้อนของประชาชนเป็นส่วนรวมเท่านั้น งบประมาณตั้งไว้ **203,600.-บาท** งบประมาณคงเหลือก่อนโอน **1,515,626.บาท** โอนลดครั้งนี้ **232,000.-บาท** งบประมาณคงเหลือหลังโอน **1,283,626.-บาท** กรุณายกมือครับ

**มติที่ประชุม มีมติเห็นชอบจำนวน 9 เสียง งดออกเสียง 1 ท่าน**

**4.4 ญัตติขอความเห็นชอบขออนุมัติจ่ายขาดเงินสะสม จำนวน 3 โครงการ**

**นายนิยม สายน้ำ** เชิญนายกเสนอญัตติครับ

**ประธานสภาเทศบาล**

**นายอนุวัตร นาคฤทธิ์** กราบเรียนท่านประธานสภา เพื่อนสมาชิกสภาผู้ทรงเกียรติ และเจ้าหน้าที่

**นายกเทศมนตรี** ทุกท่าน ผมนายอนุวัตร นาคฤทธิ์ นายกเทศมนตรีตำบลถ้ำใหญ่ ในระเบียบวาระที่ 4 เรื่องเพื่อพิจารณา 4.4 ญัตติขอความเห็นชอบขออนุมัติจ่ายขาดเงินสะสม

**หลักการ**

เพื่อเป็นการดำเนินงานตามอำนาจหน้าที่ ที่กำหนดไว้ในพระราชบัญญัติเทศบาล พ.ศ.2496 และแก้ไขเพิ่มเติมถึงฉบับที่ 13 พ.ศ.2552 มาตรา 50 (2) ซึ่งบัญญัติไว้ว่า เทศบาลต้องจัดให้มีและบำรุงรักษาทางบกทางน้ำเพื่อบรรเทาความเดือดร้อนของประชาชน ดังนั้น จึงขออนุมัติจ่ายขาดเงินสะสม จำนวน 3 โครงการ ดังนี้

1) โครงการก่อสร้างถนนคอนกรีตเสริมเหล็กถนนสายบ้านถ้ำใหญ่ – ชุมชนบ้านบนควน (หลานตาภู่อุทิศ) หมู่ที่ 4 ตำบลถ้ำใหญ่ อำเภอทุ่งสง จังหวัดนครศรีธรรมราช ผิวจราจรกว้าง 5.50 เมตร ระยะทาง 190 เมตร หนา 0.12 เมตร (ตามแบบแปลนเทศบาลตำบลถ้ำใหญ่) งบประมาณ 493,000.- บาท (สี่แสนเก้าหมื่นสามพันบาทถ้วน)

2) โครงการก่อสร้างถนนคอนกรีตเสริมเหล็กซอยหลานตาภู่อุทิศ 1หมู่ที่ 4 ตำบลถ้ำใหญ่ อำเภอทุ่งสง จังหวัดนครศรีธรรมราช ผิวจราจรกว้าง 5.50 เมตร ระยะทาง 155 เมตร หนา 0.12 เมตร (ตามแบบแปลนเทศบาลตำบลถ้ำใหญ่) งบประมาณ 406,000.- บาท (สี่แสนหกพัน บาทถ้วน)

3) โครงการก่อสร้างถนนคอนกรีตเสริมเหล็กซอยหลานตาภู่อุทิศ 2 หมู่ที่ 4 ตำบลถ้ำใหญ่ อำเภอทุ่งสง จังหวัดนครศรีธรรมราช ผิวจราจรกว้าง 5.50 เมตร ระยะทาง 188 เมตร หนา 0.12 เมตร (ตามแบบแปลนเทศบาลตำบลถ้ำใหญ่) งบประมาณ 487,000.- บาท (สี่แสนแปดหมื่น เจ็ดพันบาทถ้วน)

**เหตุผล**

เพื่อแก้ไขปัญหาความเดือดร้อนของพี่น้องประชาชนในการสัญจร ไปมา จึงอาศัยอำนาจตามระเบียบกระทรวงมหาดไทยว่าด้วยการรับเงิน การเบิกจ่ายเงิน การเก็บรักษา และการตรวจเงินขององค์กรปกครองส่วนท้องถิ่น พ.ศ.2548 ข้อ 89 ที่กำหนดให้จ่ายขาดเงินสะสม เพื่อบริการสังคมชุมชนหรือเพื่อบำบัดความเดือดร้อนของประชาชน ต้องได้รับความเห็นชอบจากสภาท้องถิ่น ดังนั้นจึงเสนอญัตตินี้เข้าสภา เพื่อพิจารณาอนุมัติให้จ่ายขาดเงินสะสม จำนวน 3 โครงการดังกล่าวฯ

จึงเห็นควรนำเสนอต่อที่ประชุมสภาเทศบาลตำบลถ้ำใหญ่ เพื่อพิจารณาต่อไป

**นายนิยม สายน้ำ** ตามที่ท่านนายกได้นำเสนอหลักการและเหตุผลโครงการจ่ายขาดเงินสะสม

**ประธานสภา** จำนวน 3 โครงการ เพื่อให้ท่านสมาชิกสภาพิจารณาอนุมัตินั้น มีท่านใด มีข้อสงสัยจะสอบถามบ้าง เชิญครับ

**นายธนกฤษ ส้มเขียวหวาน** กราบเรียนท่านประธานสภา เพื่อนสมาชิกสภาผู้ทรงเกียรติ และเจ้าหน้าที่

**สมชิกาสภาเทศบาล เขต 1** ทุกท่าน ผมนายธนกฤษ ส้มเขียวหวาน สมาชิกสภาเทศบาล เขต 1 ขอสอบถามดังนี้

1. แผนพัฒนาสามปีสามารถปรับปรุงแก้ไขเพิ่มเติมใช้หลักเกณฑ์อะไรในการปรับปรุง และสามารถปรับปรุงได้ตลอดใช่หรือไม่

2. โครงการที่ผู้บริหารนำเสนอต่อสภาฯ ทั้ง 3 โครงการ ตั้งไว้ในแผนพัฒนาสามปี ซึ่งเป็นโครงการเดียวกัน สามารถนำมาเสนอขออนุมัติต่อสภาแยกเป็นสามโครงการ

3. ตามระเบียบว่าด้วยการรับเงิน การเบิกจ่ายเงิน ฝากเงิน การเก็บรักษาเงิน และการตรวจเงินของ อปท. พ.ศ. 2547 ข้อ 89 ซึ่งโครงการทั้ง 3 นี้ เป็นโครงการเดียวกัน ในการเบิกจ่ายจะมีผลต่อการอนุมัติของสภาหรือไม่

**นายอนุวัตร นาคฤทธิ์** กราบเรียนท่านประธานสภา เพื่อนสมาชิกสภาผู้ทรงเกียรติ และเจ้าหน้าที่

**นายกเทศมนตรี** ทุกท่าน ผมนายอนุวัตร นาคฤทธิ์ นายกเทศมนตรีตำบลถ้ำใหญ่ ผมขอตอบดังนี้

1. การปรับแผนพัฒนาสามปี (พ.ศ. 2560 – 2562) เพิ่มเติมและเปลี่ยนแปลง (ฉบับที่ 3) ในครั้งนี้ปรับปรุงเนื่องจากเกิดภัยพิบัติ ถ้าไม่ปรับแผนพัฒนาสามปี เราจะไม่สามารถก่อสร้างถนนใหม่ได้ จะทำได้ก็แค่บรรเทาเล็กๆ น้อยๆ เท่านั้น

2. โครงการขออนุมัติจ่ายขาดเงินสะสมที่นำเสนอต่อสภาในครั้งนี้ในแผนพัฒนาสามปีจะเห็นได้ว่าไม่ได้อยู่ในโครงการเดียวกัน ซึ่งปรากฏอยู่ในแผนพัฒนาสามปี (พ.ศ. 2560 – 2562) เพิ่มเติมและเปลี่ยนแปลง (ฉบับที่ 3) หน้าที่ 15 และ 16

- โครงการก่อสร้างถนนคอนกรีตเสริมเหล็กถนนสายบ้านถ้ำใหญ่ – ชุมชนบ้านบนควน (หลานตาภู่อุทิศ) หมู่ที่ 4 จะดำเนินการก่อน

- โครงการก่อสร้างถนนคอนกรีตเสริมเหล็กถนนซอยหลานตาภู่อุทิศ 1 จะดำเนินการก่อสร้างเมื่อบ้านได้ก่อสร้างแล้วเสร็จ 1 – 2 หลัง

- โครงการก่อสร้างถนนคอนกรีตเสริมเหล็กถนนซอยหลานตาภู่อุทิศ 2 จะดำเนินการก่อสร้างเมื่อบ้านของผู้ประสบภัยได้ก่อสร้างแล้วเสร็จ ทั้ง 34 หลัง และจะดำเนินการไปพร้อมๆ กับงบประมาณที่กระทรวงพัฒนาสังคมและมนุษย์สนับสนุนเกี่ยวกับด้านโครงสร้างพื้นฐาน คือ การก่อสร้างอาคารอเนกประสงค์ สนามกีฬา สวนหย่อม ระบบบำบัดน้ำภายในหมู่บ้าน และต่อเติมบ้าน

3. การจ่ายขาดเงินสะสมในครั้งนี้ทำตามระเบียบการเบิกจ่ายอยู่แล้ว และในการอนุมัติก็อนุมัติครั้งละโครงการ ซึ่งก็เป็นไปตามระเบียบ

**นายกัญจน์พงศ์ ศรีปรางค์** กราบเรียนท่านประธานสภา ท่านสมาชิกสภาเทศบาล คณะผู้บริหาร และ

**ปลัดเทศบาล** ข้าราชการทุกท่าน ผมนายกัญจน์พงศ์ ศรีปรางค์ ตำแหน่งปลัดเทศบาล ผมขออธิบายดังนี้

1. การจ่ายขาดเงินสะสมต้องจ่ายตามความจำเป็นที่สภาเห็นชอบ และต้องมีงบประมาณที่เพียงพอที่จะจ่ายขาด แต่ถ้าเห็นว่ายังไม่จำเป็นก็ให้นำไปตั้งไว้ในเทศบัญญัติของปีถัดไป ซึ่งงบประมาณนี้จะเกี่ยวข้องกับกองคลังที่จะต้องตรวจสอบว่ามีเงินงบประมาณเหลือเท่าไร สามารถจ่ายได้เท่าไร เพื่อให้เป็นไปตามหลักเกณฑ์ที่ระเบียบหรือหนังสือสั่งการกำหนดเอาไว้

2. การปรับแผนพัฒนาสามปี ถ้ามีเหตุจำเป็นสามารถปรับได้ตลอด แต่ต้องดำเนินการให้เป็นไปตามระเบียบหรือหนังสือสั่งการที่กำหนดไว้

**นางนัยน์ปพร สิริชยานนท์** กราบเรียนท่านประธานสภา ท่านสมาชิกสภาเทศบาล คณะผู้บริหาร และ

**ผู้อำนวยการกองคลัง** ข้าราชการทุกท่าน ดิฉัน นางนัยน์ปพร สิริชยานนท์ ตำแหน่งผู้อำนวยการกองคลัง ดิฉันขอชี้แจงเรื่องรายละเอียดเงินสะสมคงเหลือที่สามารถนำไปใช้จ่ายได้ ตามหนังสือ มท 0808.2/ว 1438 ลงวันที่ 10 มีนาคม 2559 เรื่อง หลักเกณฑ์การใช้จ่ายเงินสะสมขององค์กรปกครองส่วนท้องถิ่น ซึ่งตามระเบียบหลักเกณฑ์ดังกล่าว ขอรายงานตามแบบรายงานการใช้จ่ายเงินสะสมข้อมูลเงินสะสม/สำรองรายจ่าย ณ วันที่ 14 มีนาคม 2560

1. เงินสะสม ณ ปัจจุบันหลังจากตรวจสอบยอดเงินและหักเงินสะสมที่ต้องส่งฝาก กส.ท. แล้ว เป็นเงินจำนวน 10,538,161.58 บาท ให้ อปท.สำรองเงินสะสมไว้เพื่อจ่าย ดังนี้

1.1 เงินสะสมที่มีภาระผูกพันแล้วแต่ยังไม่ได้จ่าย และยังมิได้ดำเนินการหรืออยู่ระหว่างดำเนินการ และยังไม่ได้เบิกจ่าย เป็นเงินจำนวน 4,896,078.-บาท (จ่ายขาดโดยสภาตามรายงานการประชุมสมัยวิสามัญ สมัยที่ 1/2559 ครั้งที่ 3 เมื่อวันที่ 29 พฤศจิกายน 2559 เป็นเงิน 3,396,078 + Matching Fun เป็นเงิน 1,500,000.-บาท)

1.2 สำรองค่าใช้จ่ายงบบุคลากร (ประมาณ 3 เดือน) เป็นเงินจำนวน 5,219,595.-บาท (เฉลี่ยเดือนละ 1,739,865.-บาท)

1.3 สำรองกรณีสาธารณภัย 10% เป็นเงินจำนวน 42,248.85 บาท

ฉะนั้น มีเงินสะสมคงเหลือที่สามารถนำไปใช้จ่ายได้ในครั้งนี้ เป็นเงินทั้งสิ้น จำนวน 380,239.15 บาท (สามแสนแปดหมื่นสองร้อยสามสิบเก้าบาทสิบห้าสตางค์)

2. ตามที่ท่าน สท.ธนกฤษ ได้ซักถามเกี่ยวกับโครงการทั้ง 3 โครงการที่ตั้งไว้ในแผนพัฒนาสามปีเป็นโครงการเดียวกัน แต่นำมาเข้าสภาแยกเป็น 3 โครงการนั้น ดิฉันขอตอบว่าตามระเบียบกระทรวงมหาดไทยว่าด้วยการพัสดุของหน่วยการบริหารราชการส่วนท้องถิ่น พ.ศ. 2535 และแก้ไขเพิ่มเติม (ฉบับที่ 9) พ.ศ. 2553 ข้อ 16 วรรคสอง การแบ่งซื้อแบ่งจ้างโดยลดวงเงินที่จะซื้อหรือจ้างในครั้งเดียวกัน เพื่อให้วงเงินต่ำกว่าที่กำหนดโดยวิธีหนึ่งวิธีใด หรือเพื่อให้อำนาจสั่งซื้อสั่งจ้างเปลี่ยนไปจะกระทำมิได้ เว้นแต่งการแบ่งซื้อแบ่งจ้างวัสดุที่ง่ายต่อการเน่าเสีย หรือโดยสภาพ ไม่อาจดำเนินการซื้อหรือจ้างในครั้งเดียวกันทั้งจำนวนเงิน

**นายนิยม สายน้ำ** ท่านนายก ท่านปลัด และผู้อำนวยการกองคลัง ก็ได้ตอบข้อสงสัยเรียบร้อย

**ประธานสภา** แล้ว หวังว่าทุกท่านคงจะเข้าใจ ไม่ทราบว่ามีท่านใดสงสัยหรือต้องการคำอธิบายเพิ่มเติมอีกบ้างครับ เชิญครับ ถ้าไม่มีผมขอหารือที่ประชุมว่าเราควรพิจารณาอนุมัติครั้งละโครงการทุกท่านมีความคิดเห็นอย่างไรครับ

**มติที่ประชุม** เห็นด้วย

**นายนิยม สายน้ำ** ตามที่ท่านผู้บริหารได้นำเสนอหลักการและเหตุผลขออนุมัติจ่ายขาด

**ประธานสภา** เงินสะสม จำนวน 3 โครงการ

1) โครงการก่อสร้างถนนคอนกรีตเสริมเหล็กถนนสายบ้านถ้ำใหญ่ – ชุมชนบ้านบนควน (หลานตาภู่อุทิศ) หมู่ที่ 4 ตำบลถ้ำใหญ่ อำเภอทุ่งสง จังหวัดนครศรีธรรมราช ผิวจราจรกว้าง 5.50 เมตร ระยะทาง 190 เมตร หนา 0.12 เมตร (ตามแบบแปลนเทศบาลตำบลถ้ำใหญ่) งบประมาณ 493,000.- บาท (สี่แสนเก้าหมื่นสามพันบาทถ้วน)

ใครมีข้อสงสัยหรือจะอภิปรายเพิ่มเติมในโครงการนี้บ้างเชิญครับ ถ้าไม่มีผมขอมติที่ประชุม สมาชิกสภาท่านใดเห็นชอบอนุมัติจ่ายขาดเงินสะสมโครงการก่อสร้างถนนคอนกรีตเสริมเหล็กถนนสายบ้านถ้ำใหญ่ – ชุมชนบ้านบนควน (หลานตาภู่อุทิศ) หมู่ที่ 4 ตำบลถ้ำใหญ่ อำเภอทุ่งสง จังหวัดนครศรีธรรมราช ผิวจราจรกว้าง 5.50 เมตร ระยะทาง 190 เมตร หนา 0.12 เมตร (ตามแบบแปลนเทศบาลตำบลถ้ำใหญ่) งบประมาณ 493,000.- บาท (สี่แสนเก้าหมื่นสามพันบาทถ้วน) กรุณายกมือครับ

**ที่ประชุม มีมิติเห็นชอบ จำนวน 9 เสียง งดออกเสียง 1 ท่าน**

**นายนิยม สายน้ำ** 2) โครงการก่อสร้างถนนคอนกรีตเสริมเหล็กซอยหลานตาภู่อุทิศ 1 หมู่ที่ 4

**ประธานสภา** ตำบลถ้ำใหญ่ อำเภอทุ่งสง จังหวัดนครศรีธรรมราช ผิวจราจรกว้าง 5.50 เมตร ระยะทาง 155 เมตร หนา 0.12 เมตร (ตามแบบแปลนเทศบาลตำบลถ้ำใหญ่) งบประมาณ 406,000.- บาท (สี่แสนหกพันบาทถ้วน) ใครมีข้อสงสัยหรือจะอภิปรายเพิ่มเติมในโครงการนี้บ้างเชิญครับ ถ้าไม่มีผมขอมติที่ประชุม สมาชิกสภาท่านใดเห็นชอบอนุมัติจ่ายขาดเงินสะสมโครงการก่อสร้างถนนคอนกรีตเสริมเหล็กซอยหลานตาภู่อุทิศ 1หมู่ที่ 4 ตำบลถ้ำใหญ่ อำเภอทุ่งสง จังหวัดนครศรีธรรมราช ผิวจราจรกว้าง 5.50 เมตร ระยะทาง 155 เมตร หนา 0.12 เมตร (ตามแบบแปลนเทศบาลตำบลถ้ำใหญ่) งบประมาณ 406,000.- บาท (สี่แสนหกพันบาทถ้วน) กรุณายกมือครับ

**ที่ประชุม มีมิติเห็นชอบ จำนวน 9 เสียง งดออกเสียง 1 ท่าน**

**นายนิยม สายน้ำ** 3) โครงการก่อสร้างถนนคอนกรีตเสริมเหล็กซอยหลานตาภู่อุทิศ 2 หมู่ที่ 4

**ประธานสภา** ตำบลถ้ำใหญ่ อำเภอทุ่งสง จังหวัดนครศรีธรรมราช ผิวจราจรกว้าง 5.50 เมตร ระยะทาง 188 เมตร หนา 0.12 เมตร (ตามแบบแปลนเทศบาลตำบลถ้ำใหญ่) งบประมาณ 487,000.- บาท (สี่แสนแปดหมื่นเจ็ดพัน บาทถ้วน) ใครมีข้อสงสัยหรือจะอภิปรายเพิ่มเติมในโครงการนี้บ้างเชิญครับ ถ้าไม่มีผมขอมติที่ประชุม สมาชิกสภาท่านใดเห็นชอบอนุมัติจ่ายขาด เงินสะสมโครงการก่อสร้างถนนคอนกรีตเสริมเหล็กซอยหลานตาภู่อุทิศ 2 หมู่ที่ 4 ตำบลถ้ำใหญ่ อำเภอทุ่งสง จังหวัดนครศรีธรรมราช ผิวจราจร กว้าง 5.50 เมตร ระยะทาง 188 เมตร หนา 0.12 เมตร (ตามแบบแปลนเทศบาลตำบลถ้ำใหญ่) งบประมาณ 487,000.- บาท (สี่แสนแปดหมื่น เจ็ดพันบาทถ้วน) กรุณายกมือครับ

**ที่ประชุม มีมิติเห็นชอบ จำนวน 9 เสียง งดออกเสียง 1 ท่าน**

**ระเบียบวาระที่ 5 อื่นๆ**

**นายนิยม สายน้ำ** ระเบียบวาระที่ 5 เรื่องอื่นๆ มีสมาชิกท่านใดมีเรื่องจะปรึกษาหรือสอบถาม

**ประธานสภา** ในการประชุมครั้งนี้เชิญครับ

**นายธนกฤษ ส้มเขียวหวาน** กราบเรียนท่านประธานสภา เพื่อนสมาชิกสภาผู้ทรงเกียรติ คณะผู้บริหาร

**สมาชิกสภาเทศบาล เขต 1** และเจ้าหน้าที่ทุกท่าน ผมนายธนกฤษ ส้มเขียวหวาน สมาชิกสภาเทศบาล เขต 1

1.ขอใช้เครื่องจักรกลหนักปรับพื้นที่เพื่อบรรเทาถนนบางสายที่ชำรุด

 2. ไฟฟ้าสาธารณะชำรุด

3. งานวันผู้สูงอายุยังจัดหรือดำเนินการหรือไม่

4. ประปาวังปริงจะดำเนินการได้เมื่อไร

**นายนิยม สายน้ำ** สมาชิกท่านใดมีเรื่องจะปรึกษาหรือสอบถามอีกบ้างเชิญครับ ถ้าไม่มี

**ประธานสภา** เชิญท่านนายกครับ

**นายอนุวัตร นาคฤทธิ์** กราบเรียนท่านประธานสภา เพื่อนสมาชิกสภาผู้ทรงเกียรติ และเจ้าหน้าที่

**นายกเทศมนตรี** ทุกท่าน ผมนายอนุวัตร นาคฤทธิ์ นายกเทศมนตรีตำบลถ้ำใหญ่ ในระเบียบวาระที่ 5 เรื่องอื่นๆ ที่ท่านสมาชิกสภาเทศบาลได้สอบถามมา ผมขอตอบดังนี้ ครับ

1. ประปาวังปริง ผมได้สั่งการและประสานกองช่าง ซึ่งได้ทำการประมาณการเรียบร้อยแล้ว และจะดำเนินการในขั้นต่อไป

 2. ไฟฟ้าจะให้เจ้าหน้าที่เข้าไปดำเนินการให้ครับ

 3. ทุกกิจกรรมหลังจากที่ประสบภัยพิบัตินั้นงดครับ เนื่องจากได้นำงบดังกล่าวไปแก้ไขให้กับผู้ประสบความเดือดร้อนครับ

**เลิกประชุมเวลา 15.30 น.**

 ลงชื่อ ผู้บันทึกรายงานการประชุม

 (นายเพลินจิต อินทร์แก้ว)

 เลขานุการสภาเทศบาลตำบลถ้ำใหญ่

 ลงชื่อ ผู้ตรวจรายงานการประชุม

 (นางบุญศรี อารีย์)

 สมาชิกสภาเทศบาลตำบลเขต 1

ลงชื่อ ผู้ตรวจรายงานการประชุม

 (นายธนกฤษ ส้มเขียวหวาน)

 สมาชิกสภาเทศบาลตำบลเขต 1

 ลงชื่อ ผู้ตรวจรายงานการประชุม

 (นายนิยม สายน้ำ)

 รองประธานสภาเทศบาลตำบลถ้ำใหญ่

 ลงชื่อ ผู้รับรองรายงานการประชุม

 (นายปรีชา ศรีรินทร์)

 ประธานสภาเทศบาลตำบลถ้ำใหญ่

**หมายเหตุ** : ที่ประชุมสภาเทศบาลตำบลถ้ำใหญ่ ได้มีมติรับรองรายงานการประชุมสภาฯ สมัยวิสามัญ สมัยที่ 2/2560 ลงวันที่ 21 มีนาคม 2560 ในการประชุมสภาฯ สมัยวิสามัญ สมัยที่ 3/2560 เมื่อวันที่ 15 พฤษภาคม 2560